ประจำเดือนมาวันที่ 14 ธันวา ก็เริ่มกินยาคุมไดแอน35ภายในวันแรกเลยค่ะ ผ่านมา11วันแล้วประจำเดือนยังไม่หยุดไหลเลยค่ะ ปกติปจด.จะมาแค่6วันค่ะ แต่หลังจากวันที่7ประจำเดือนจะมานิดเดียวค่ะเป็นสีน้ำตาลเหมือนประจำเดือนที่ใกล้จะหมดเเต่ก็ไม่หมดสักที (พึ่งเริ่มกินยาคุมค่ะก่อนหน้านี้ไม่เคยทานยาคุมแบบรายเดือน เคยทานแต่ยาคุมฉุกเฉินประมาณ2ครั้งค่ะ)
สวัสดีค่ะ การมีเลือดออกขณะกินยาคุม อาจมีสาเหตุมาจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุค่ะ